Diari Oficial de la Generalitat Valenciana


Sumari del DOGV 812, del 27-04-1988 (1988/810988)

ORDRE de 19 d'abril de 1988, de la Conselleria de Sanitat i Consum, per la qual es regula la concessió de subvencions destinades a Centres de Planificació Familiar.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/04/19/(1)/dof/vci/html**

### Dades del document

Número de DOGV
:   812

Data del DOGV
:   27-04-1988

Secció del DOGV
:   DISPOSICIONS GENERALS

Número del document
:   1988/810988


Data del document
:   19-04-1988

Organisme emissor
:   Conselleria de Sanitat i Consum

Tipus de document
:   Ordre

Ordre de 19 d'abril de 1988, de la Conselleria de Sanitat i Consum, per la qual es regula la concessió de subvencions destinades a Centres de Planificació Familiar.  
La Generalitat Valenciana pretén de potenciar al màxim el desplegament d'una política sanitària global que s'encamine a atendre, des dels més distints vessants, un concepte integral, que comprén les facetes educativa, preventiva i assistencial.  
Dins d'aquesta actuació sanitària constitueix una faceta de singular importància la concernent a la Planificació Familiar, que troba un dels àmbits de desplegament en els anomenats Centres de Planificació Familiar.  
Un aspecte de la política de foment d'aquest tipus de centres el constitueix la concessió de subvencions, dins les disponibilitats pressupostàries, amb destinació a fer que ells mateixos disposen dels equipaments adequats i dels recursos materials i humans més idonis per a l?eficaç acompliment de llur funció sanitària.  
En atenció d'aquestes consideracions, i d?acord amb el que disposa l'article 28 de la Llei 1/88, de 29 de febrer, de Pressuposts de la Generalitat Valenciana per a l?exercici 1988,  
ORDENE:  
Article primer  
La Conselleria de Sanitat i Consum, dins els límits pressupostaris aprovats a tal fi, concedirà subvencions per a tota classe de despeses de funcionament i de personal, que s'origine en els Centres de Planificació Familiar dependents de les Corporacions Municipals existents a la Comunitat Valenciana.  
Article segon  
Les subvencions se satisfaran amb càrrec al Capítol IV de la Secció 10, Servei 02 i Programa 413.10 del Pressupost de la Generalitat Valenciana per a 1988.  
Article tercer  
S'aproven les bases que regulen el règim de subvencions previstes en aquesta Ordre i que hi figuren com a Annex I.  
DISPOSICIO FINAL  
La Direcció General de Promoció de la Salut queda autoritzada per al desplegament i execució del que disposa aquesta Ordre, que vigirà l?endemà de la publicació en el Diari Oficial de la Generalitat Valenciana.  
València, 19 d'abril de 1988.  
El Conseller de Sanitat i Consum,   
JOAQUIN COLOMER SALA  
ANEXO I  
BASES POR LAS QUE SE REGULA EL REGIMEN DE SUBVENCIONES DESTINADAS A CENTROS DE PLANIFICACION FAMILIAR  
Primera  
Los Centros de Planificación Familiar interesados tendrán a su disposición en los Centros de Area, Direcciones Territoriales y Serveis Centrals de la Conselleria de Sanitat i Consum, el model d'instància necessari per formalitzar la seua sol·licitud, així com el qüestionari que s'hi haurà d'adjuntar.  
Segona  
Aquests documents, degudament emplenats, seran dirigits a la Directora General de Promoció de la Salut de la Conselleria de Sanitat i Consum, i es podran presentar en els Centres d'àrea, Direccions Territorials i Serveis Centrals de la Conselleria de Sanitat i Consum o en qualsevol dels Centres establerts en l'article 66 de la Llei de Procediment Administratiu.  
Tercera  
El termini de presentació d'instàncies serà de 30 dies hàbils a partir de l?endemà de la publicació d'aquesta Ordre en el Diari Oficial de la Generalitat Valenciana.  
Quarta  
La manca d'ompliment de cap dels apartats dels documents esmentats podrà ser objecte de denegació de subvenció.  
També podrà ser causa de revocació de la subvenció, el fet de no haver presentat en la Direcció General de Promoció de la Salut, tots i cada un dels butlletins estadístics mensuals que calgué generar des d'abril de 1987 fins a la data de finalització del termini de presentació de les instàncies a què es refereix aquesta Ordre.  
Cinquena  
Finalitzat el termini de presentació, la Direcció General de Promoció de la Salut, convocarà una Junta d'avaluació, presidida per un representant de la dita Direcció General i composta per un representant de cadascun dels Serveis Territorials de la Conselleria de Sanitat i Consum, per a procedir a l?estudi i valoració de les sol·licituds presentades.  
La Junta d'avaluació podrà demanar totes les informacions i documentació addicional que estime necessàries, i després elevarà les propostes a la Directora General de Promoció de la Salut, la qual les resoldrà.  
Sisena  
La resolució que corresponga es comunicarà per escrit a l?interessat.  
Setena  
L'abonament de la subvenció es produirà en els termes i percentatges successius prevists en l'article 30 de la Llei 1/1988, de 29 de febrer, de Pressupost de la Generalitat Valenciana per a l?exercici 1988  
Vuitena  
En el supòsit que no s'acomplesquen pels Centres de Planificació Familiar els requisits que es determinen en la base setena, la Conselleria de Sanitat i Consum procedirà a deixar sense efecte les subvencions concedides, i arbitrarà el procediment per a la devolució de l?import ja abonat.  
La Conselleria de Sanitat i Consum es reserva amb caràcter general el dret d'inspeccionar la destinació de la subvenció concedida


Còpia Permalink ELI